

Veileder – Bruk av fotballdommere i Trygg/Lade

I **Spond** har Trygg/Lade samlet alle med dommerkurs i gruppen: «**Dommere Trygg/Lade**».
Denne gruppen skal benyttes til å booke dommere til ditt lags kamper ved å følge prosedyren under bildet.



Lagleder er ansvarlig for å booke dommer til hjemmekamper i klubben. Ansvaret kan delegeres internt i laget, der det finnes hensiktsmessig.

Sørg for å ha tilgang til Spondgruppen «**Dommere Trygg/Lade**». Mangler du denne tilgangen, ta kontakt med dommeransvarlig i fotballavdelingen, Sissel Prestmo via Spond.

Slik forholder vi oss til dommere i klubben:

1. **Lag et arrangement** i denne gruppen (senest 1 uke før kampstart)
2. **Gjelder det sonecup**: Inviter et utvalg dommere slik at de får tildelt ca. 2 kamper hver og husk svarfrist slik at man kan etterinvitere dommere dersom man får frafall fra de første inviterte
3. **Gjelder det seriekamp**: Inviter gjerne 2-3 dommere, sett frist for å svare og se ut i fra oppmøtehistorikk (felt til høyre for arrangementene i gruppen) hvem som bør få tildelt kampen.

**OBS!** Det skal **IKKE** være først til mølla-prinsippet som gjelder da vi ønsker å beholde alle dommerne vi har tilgjengelig, og da må alle jentene og guttene få mulighet til å dømme kamper og vi må bidra til å gi de denne muligheten. Trygg/Lade ønsker å utvikle mange dommertalenter og det betyr at vi må tilby alle muligheten til å dømme for klubben vår.
4. **Lagleder**/den i laget som er ansvarlig for å booke dommer, må følge opp dommeren på en slik måte at vi motiverer dommeren til fortsettelse. Det bør gjøres på følgende måte:

**Før kampen**Straks kampens dommer ankommer banen, blir han/hun kontaktet av lagleder.
Lagleder sørger for at begge lags trenere og lagledere hilser på hverandre og samtidig hilser på dommeren. Dersom dommer må gjøres oppmerksom på evt. språkutfordringer i lagene eller andre behov dere finner nyttig, er dette tiden å ta det opp.
**Under kampen**
Lagleder og/eller kampverter skal ta grep dersom dommeren ikke behandles med den respekt en ung dommer fortjener. **Etter kampen**Ledere og spillere takker hverandre og dommer etter kampen.
Er det behov for konstruktiv kritikk i tillegg til skryt, vent til garderoben hvis mulig.
Dommerregningen gjøres opp ved at lagleder/ansvarlig enten vippser dommeren direkte eller sørger for utbetaling via kasserer. Dette kan godt ha vært avtalt i forkant, men senest rett etter kamp. Lagleder/ansvarlig ber om refusjon ved innsendt vippskvittering og info til kasserer i klubben etter regler for utbetaling av utlegg. Betales dommeren via kasserer skal dommer ha fått sin betaling på konto innen en uke etter dømt kamp.

- Betaling pr. kamp under sonecup: **75 kr.**
- Betaling pr. seriekamp: **150 kr.**